Камилло Гольджи

Камилло Гольджи (; 7 шілде 1843, Кортено — 21 қаңтар 1926, Павия) — итальяндық дәрігер және ғалым, Сантьяго Рамон-и-Кахальмен бірге, «жүйке жүйесінің құрылымын зерттеудегі еңбегін тану» ретінде Физиология немесе медицина саласындағы Нобель сыйлығының 1906 жылғы лауреаты.1905 жылы Петербург Ғылым академиясының мүше-корреспонденті атағына ие болған.

 Танылуы 
К. Гольджи жүйке жүйесі гистологиясы және морфологиясы туралы іргелі ғылыми еңбектер жазып қалдырған. Ол 1873 жылы жүйке ұлпасының гистологиялық препараттарын дайындау әдісін жасап, жүйке жасушаларының екі түрін ажыратып анықтаған. Камилло Гольджи 1898 жылы ми нейроциттері цитоплазмасында орналасқан тор төрізді құрылымның бар екендігін анықтады. Бұл құрылым кейіннен Гольджи аппараты деп аталды. К. Гольджи 1906 жылы С. Рамон-и-Кахальмен бірге Нобель сыйлығын алған. 

Гольджи аппараты, Гольджи кешені (грек. apparatus goigiensis, dcomplexus golgiensis, apparatus - аппарат, complexus — жиынтық, кешен, Golgi - итальян ғалымы) — биологиялық жарғақпен (мембрана) шектелген жасуша органелласы. Электрондық микроскоппен қарағанда бұл органелла үш түрлі құралымдардан: созылыңқы келген қапшықтар мен көпіршіктерден және түтікше келген қуыстардан (вакуольдерден) тұрады. Бұл құралымдар сыртынан жарғақтармен (мембраналармен) шектеліп, жасуша [[цитоплазма|цитоплазмасында шоғырланған шағын аймақтар түзеді. Осылай жекеленіп орналасқан цитоплазма аймағын диктиосома деп атайды. Бір диктиосомада 5-10 шақты созылыыңқы қапшықтар мен түтікшелер және көпіршіктер орналасады. Гольджи аппараты өзінен секрет бөледі және біріншілік лизосомаларды түзеді.Биоморфология терминдерінің түсіндірме сөздігі / — Алматы: «Сөздік-Словарь», 2009 жыл. ISBN 9965-822-54-9

 Ғалымның құрметіне аталған объектілері 
 Гольджи аппараты
 Гольджи сіңір мүшесі — жасуша - рецепторлық сіңір түрлерінің бірі
 Гольджи бояу әдісі — жүйке тінін бояу техникасы 
 Мишықтағы Гольджи жасушасы 
 I типті Гольджи нейроны — ұзын аксоны бар жүйке жасушалары
 II типті Гольджи нейроны — ұзын аксоны бар немесе аксоны жоқ жүйке жасушалары
 Гольджи - Айдың көрінетін жағындағы кратер

 Дереккөздер 

 Сілтемелер 
 Камилло Гольджидің Нобель комитетінің сайтындағы өмірбаяны 

Санат:7 шілдеде туғандар
Санат:21 қаңтарда қайтыс болғандар
Санат:Италия медиктері
Санат:Медицина саласындағы Нобель сыйлығының иегерлері
Санат:Гистологтар
Санат:Санкт-Петербург ғылым академиясының мүше-корреспонденттері
Санат:Ресей Ғылым академиясының мүше-корреспонденттері (1917—1925)
Санат:КСРО Ғылым академиясының мүше-корреспонденттері
Санат:Геттинген ғылым академиясының мүшелері
Санат:Пруссия ғылым академиясының мүшелері
Санат:Нидерланд корольдік ғылым академиясының мүшелері
Санат:Леопольдина мүшелері
Санат:Павиа университеті оқытушылары
Санат:Павиа университеті ректорлары